Պատարագի աւարտին պարտէզում կատարւեց աւանդական խաղողօրհնութիւնը եւ ապա ներկաները առիթ ունեցան տեսակցելու Սրբազան Հօրը հետ եւ զրուցելու։ Ուխտաւորները հաճելի մթնոլորտի մէջ Ղորուղի պարտէզում, բնութեան գրկում ունեցան իրենց ճաշը։ Իսկ կողքի սրահում էլ Գորգանի եւ Ղորուղի հոգաբարձութիւնը ճաշով հիւրասիրեց Սրբազան Հօրն ու նրա ընկերակիցներին ու երգեցիկ խմբի անդամներին։ Ներկայ էին նաեւ շրջաններից ժամանած հայ ընտանիքներ, ինչպէս նաեւ Սարիի համայնքի ներայացուցիչները։ Ընթացքին Գորգանի եւ Ղորուղի հոգաբարձութեան անունից բարի գալստեան խօսք արտասանեց Հայկազ Չոլաքեանը, ապա քահանայ հայրը շնորհակալութեան եւ երախտիքի խօսք ասեց Սրբազան Հօրը եւ այդ առիթով սարիեցիների եւ գորգանցիների կողմից առաջնորդ Սրբազան Հօրը քահանայական ձեռնադրութեան եւ օծման 50-ամեակի ինչպէս նաեւ Թեհրանի առաջնորդութեան 19-ամեակի բարեբաստիկ առիթներով մի գեղեցիկ Պանակէ նւիրեցին։ Սրբազան Հայրը իր կարգին շնորհաւորեց եւ շնորհակալութիւն յայտնեց այդ նւէրի համար, եւ յիշեցրեց որ մեր պարտականութիւնն է կենտրոնանալ մեր հայրենիքի, եկեղեցական ու ազգային արժէքների պահպանման աշխատանքի ինչպէս նաեւ՝ միասնակամ ու համերաշխ գործելու ու պայքարելու անհրաժեշտ հրամայականի վրայ։